《送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵 其十二》
元代·丁复

亦闻东海上，登望见瀛洲。云开远仙宅，风却近人舟。

珠树夜色满，药山春芗留。倘值徐生辈，为访始皇游。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。